
****

ΦΙΛΟΣΟΦΙΚΗ ΣΧΟΛΗ, ΤΜΗΜΑ ΑΓΓΛΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ

**ΠΡΟΚΗΡΥΞΗ**

**ΠΡΟΓΡΑΜΜΑΤΟΣ ΓΙΑ ΤΗΝ ΑΠΟΚΤΗΣΗ ΜΕΤΑΠΤΥΧΙΑΚΟΥ ΔΙΠΛΩΜΑΤΟΣ ΕΙΔΙΚΕΥΣΗΣ (ΜΔΕ)**

**2021-2023**

ΦΕΚ 4556/18-10-18, τ. Β’ [Ν. 4485/17, Ν. 4521/18]

Το Τμήμα Αγγλικής Γλώσσας και Φιλολογίας (ΤΑΓΦ) θα δεχθεί υποψήφιες και υποψήφιους στο Πρόγραμμα Μεταπτυχιακών Σπουδών (ΠΜΣ) «Αγγλικές Σπουδές: Λογοτεχνία και Πολιτισμός» (“English Studies: Literature and Culture”) με ειδίκευση: «*Αγγλόφωνη λογοτεχνία και πολιτισμός του 19ου και 20ου αιώνα*»(*“Nineteenth- and Twentieth-Century Anglophone Literature and Culture”*)*.* Τα μαθήματα ξεκινούν τον Οκτώβριο του 2021. Το ΠΜΣ είναι διάρκειας τριών (3) ακαδημαϊκών εξαμήνων και η παρακολούθηση των μαθημάτων είναι υποχρεωτική. Η επιτυχής ολοκλήρωση του ΠΜΣ οδηγεί στην απόκτηση Μεταπτυχιακού Διπλώματος Ειδίκευσης (Μ.Δ.Ε.). Πληροφορίες για το πρόγραμμα και τα μαθήματα μπορούν να αναζητηθούν στην ιστοσελίδα:

http://en.enl.uoa.gr/postgraduatestudies/ma-programmes/english-studies-literature-and-culture.html

ΠΜΣ Αγγλικές Σπουδές: Λογοτεχνία και Πολιτισμός

Ειδίκευση: ***Αγγλόφωνη λογοτεχνία και πολιτισμός του 19ου και 20ου αιώνα***

Αριθμός εισακτέων: 15 (δεκαπέντε) κατ' ανώτατο όριο

Έναρξη μαθημάτων: 11 Οκτωβρίου 2021

**Σημειώνεται ότι η διδασκαλία, οι εργασίες, η παρουσίαση των εργασιών, οι γραπτές και προφορικές εξετάσεις των μαθημάτων αλλά και η Διπλωματική Εργασία εκπονούνται στην αγγλική γλώσσα.**

**Αίτηση μπορούν να κάνουν**:

* Πτυχιούχοι Τμημάτων Αγγλικής Γλώσσας και Φιλολογίας και άλλων Τμημάτων με συναφές γνωστικό αντικείμενο της ημεδαπής και αναγνωρισμένων (με αναγνώριση από το Δ.Ο.Α.Τ.Α.Π.) ομοταγών Ιδρυμάτων της αλλοδαπής.
* Φοιτητές/τριες που ολοκληρώνουν τις σπουδές τους κατά την εξεταστική περίοδο του Σεπτεμβρίου 2021, με την προϋπόθεση ότι θα προσκομίσουν βεβαίωση περάτωσης σπουδών **πριν την έναρξη του προγράμματος στις αρχές Οκτωβρίου.**

**Εισαγωγικές εξετάσεις**

Για να γίνουν δεκτοί/ές οι υποψήφιοι/ες, πρέπει να επιτύχουν στις *γραπτές καθώς και στις προφορικές* εξετάσεις του προγράμματος. Σημειώνεται ότι τόσο οι γραπτές όσο και οι προφορικές εξετάσεις εισαγωγής διενεργούνται στην αγγλική γλώσσα. Πληροφορίες για τις εξετάσεις υπάρχουν στην ιστοσελίδα του ΠΜΣ: http://en.enl.uoa.gr/postgraduatestudies/ma-programmes/english-studies-literature-and-culture.html

**Υποβολή αιτήσεων**

Οι ενδιαφερόμενοι/ες θα πρέπει να υποβάλουν τα παρακάτω:

1. Αίτηση σε ειδικό έντυπο διαθέσιμο σε ψηφιακή μορφή στην ιστοσελίδα του Τμήματος <http://www.enl.uoa.gr/hlektronikes-yphresies/hlektronika-entypa.html>

2. Πλήρες βιογραφικό σημείωμα το οποίο συμπληρώνεται σε ειδικό έντυπο διαθέσιμο σε ψηφιακή μορφή στην ιστοσελίδα του Τμήματος

<http://www.enl.uoa.gr/hlektronikes-yphresies/hlektronika-entypa.html>

3. Επικυρωμένο αντίγραφο του πρωτότυπου προπτυχιακού τίτλου σπουδών ή βεβαίωση περάτωσης σπουδών (από το οικείο τμήμα)

4. Επικυρωμένα αντίγραφα τυχόν άλλων τίτλων σπουδών σε συναφή γνωστικά αντικείμενα

5. Πιστοποιητικό αναλυτικής βαθμολογίας

6. Αναγνώριση τίτλου σπουδών από το Δ.Ο.Α.Τ.Α.Π. για τους/τις υποψήφιους/ες που έχουν τίτλους σπουδών από ΑΕΙ της αλλοδαπής (ή βεβαίωση ότι έχουν καταθέσει τα απαιτούμενα δικαιολογητικά στο Δ.Ο.Α.Τ.Α.Π.)

7. Δύο συστατικές επιστολές σε ειδικό έντυπο (αποστέλλονται απευθείας από τους/ις συστήνοντες/ουσες στη Γραμματεία).

8. Για τους/τις υποψήφιους/ες που δεν είναι πτυχιούχοι Τμημάτων Αγγλικής Γλώσσας και Φιλολογίας απαιτείται πιστοποίηση γνώσης της Αγγλικής (επίπεδο Γ2 «άριστη γνώση»)

9. Μόνον για τους/τις αλλοδαπούς/ές υποψήφιους/ες, απαιτείται επιπλέον πιστοποίηση ελληνομάθειας (επίπεδο Β1/Β2 «καλή γνώση»)

10. Aντίγραφα πιστοποιητικών γνώσης άλλων γλωσσών (εκτός της ελληνικής και αγγλικής), εφόσον υπάρχουν, ή αντίγραφα με επίδειξη του πρωτότυπου

11. Αποδεικτικά συναφούς επιστημονικής δραστηριότητας (π.χ. δημοσιεύσεις σε επιστημονικούς τόμους ή περιοδικά, παρουσιάσεις σε συνέδρια, κοκ.), εφόσον υπάρχουν

12. Υποβάλλονται επιπλέον δύο εργασίες που έχουν εκπονηθεί και βαθμολογηθεί στο πλαίσιο προπτυχιακών ή μεταπτυχιακών σπουδών συναφούς περιεχομένου με τις θεματικές του ΠΜΣ.

Οι αιτήσεις και τα συνοδευτικά έγγραφα υποβάλλονται ηλεκτρονικά σε ένα ενιαίο αρχείο pdf στη Γραμματεία του Τμήματος, στην ηλεκτρονική διεύθυνση [sfountas@enl.uoa.gr](mailto:sfountas@enl.uoa.gr), από την **Πέμπτη 2 Σεπτεμβρίου έως και την Παρασκευή 10 Σεπτεμβρίου 2021.** Οι αιτήσεις που υποβάλλονται εμπρόθεσμα θα λαμβάνουν απαντητικό μήνυμα αποδοχής με αριθμό πρωτοκόλλου.

**Σημαντικές ημερομηνίες**

|  |  |
| --- | --- |
| **Ημερομηνία** | **Ενέργεια** |
| 14/9/2021 | Ανακοίνωση και ανάρτηση στην ιστοσελίδα ονομάτων υποψηφίων που πληρούν τα κριτήρια υποψηφιότητας |
| 21/9/2021 | Γραπτές εξετάσεις (σε ώρα και αίθουσα που θα ανακοινωθεί στην ιστοσελίδα του Τμήματος) |
| 28/9/2021 | Προφορικές εξετάσεις (σε ώρα και αίθουσα που θα ανακοινωθεί στην ιστοσελίδα του Τμήματος) |
| 1/10/2021 | Ανακοίνωση ονομάτων των εισακτέων στην ιστοσελίδα του Τμήματος |

**Πληροφορίες**:

Γραμματεία του ΠΜΣ, κ. Σ. Καραγιάννη

Φιλοσοφική Σχολή, Γραφείο 709

Πανεπιστημιούπολη Ζωγράφου

Τηλ. 210 7277771

Email: [skarag@enl.uoa.gr](mailto:skarag@enl.uoa.gr)